Jirgens Henns

Jirgens Henns (; dzimis  Viljandi) ir Igaunijas futbola treneris un bijušais futbolists. Spēlējis pussarga pozīcijā. Pašlaik ir Igaunijas futbola izlases galvenais treneris.

 Futbolista karjera 
J. Henns ir dzimtās pilsētas kluba Viljandi "Tulevik" audzēknis. Pieaugušo karjeras sākumā spēlēja Igaunijas zemākajās līgās, pārstāvēja Viljandi PT, FC Elva un Tulevik dublieru komandu. 2007. gadā Tulevik rindās debitēja Igaunijas Meistarlīgā. Divas sezonas bija kluba pamatsastāva spēlētājs. 2011. gadā aizvadīja divas spēles FC Flora sastāvā, bet vairāk spēlēja dublieros. Karjeru noslēdza trešās līgas komandā HÜJK Emmaste.

 Trenera karjera 
Trenera darbu sācis futbola kluba Flora sistēmā, trenējis kluba trešo komandu, dublierus, bijis trenera asistents pirmajā komandā. 2016. gadā bija Igaunijas U-21 izlases trenera asistents. 2018. gadā kļuva par Flora galveno treneri. Henna vadībā Flora četras reizes izcīnīja Igaunijas Meistarlīgas čempiontitulu (2019, 2020, 2022, 2023). 2021. gadā Flora kļuva par pirmo Igaunijas klubu, kas iekļuva Eiropas kausu grupu turnīrā, kvalificējoties UEFA Eiropas konferences līgas pamatsacensībām.

2024. gada janvārī Henns kļuva par Igaunijas izlases galvenā trenera Tomasa Hēberli asistentu. Tā paša gada maijā, kad Hēberli amatu atstāja, Henns tika apstiprināts par galveno treneri, sākot ar 2024. gada jūniju. Viņa vadībā Igaunija uzvarēja 2024. gada Baltijas kausā.

 Sasniegumi 
Flora
 Igaunijas Meistarlīga: 2019, 2020, 2022, 2023
 Igaunijas kauss: 2019—20
 Igaunijas Superkauss: 2020, 2021

 Atsauces 

 Ārējās saites 

Kategorija:1987. gadā dzimušie
Kategorija:Viljandi apriņķī dzimušie
Kategorija:Igaunijas futbolisti
Kategorija:FC Elva spēlētāji
Kategorija:Viljandi "Tulevik" spēlētāji
Kategorija:FC Flora spēlētāji
Kategorija:Igaunijas futbola treneri
Kategorija:Igaunijas futbola izlases treneri